text: Brand i spillehal og pizzaria
  10 februar 2011 kl. 10.25
  En brand hærgede i nat en bygning på Hovedgaden i Tinglev. Ejeren af bygningen måtte indlægges med røgforgiftning.
  Klokken 0.40 i nat modtog Aabenraa Politi meldingen om en brand i en bygning, som huser pizzaria, spillehal og beboelse.
  Det var ejeren, som selv kunne alarmere politiet. Han vågnede ved, at han ikke kunne få vejret på grund af røg.
  Efterfølgende måtte han indlægges med røgforgiftning. Han var den eneste person i bygningen. 
  Politiet er lige nu i gang med de tekniske undersøgelser for at finde ud af, om branden var påsat.
  